पुलिस के अनुसार इन युवकों ने लूट नहीं की है बल्कि धोखाधड़ी कर एटीएम बदलकर फरार हो गए थे। जबकि पुलिस की पूछताछ में इन युवकों ने बताया कि वह गुजरात बाइक से गए थे वहां से लौट कर वापस प्रतापगढ़ जा रहे थे। युवकों ने रास्ते में इस तरह की कई वारदात करने की भी बात कबूल की। पकड़े गए दोनों युवकों के पास चार-चार हजार रुपये की नकदी व कई एटीएम कार्ड भी मिले हैं। चौकी इंचार्ज वीके तिवारी ने बताया कि मामले में तीनों आरोपियों पर मुकदमा दर्ज कर छानबीन की जा रही है।